CELEX: 32006D0206
Language: da
Date: 2006-03-03 00:00:00
Title: 2006/206/EF: Kommissionens beslutning af  3. marts 2006  om ændring af tillæg A til bilag X til tiltrædelsesakten af 2003 for så vidt angår visse virksomheder i kødsektoren i Ungarn  (meddelt under nummer K(2006) 606)   (EØS-relevant tekst)

14.3.2006   
            
            
               DA
            
            
               Den Europæiske Unions Tidende
            
            
               L 75/17
            
         
      KOMMISSIONENS BESLUTNING
   
   af 3. marts 2006
   om ændring af tillæg A til bilag X til tiltrædelsesakten af 2003 for så vidt angår visse virksomheder i kødsektoren i Ungarn
   (meddelt under nummer K(2006) 606)
   (EØS-relevant tekst)
   (2006/206/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig kapitel 5, afdeling B, litra d), i bilag X, og
   ud fra følgende betragtninger:
   
               (1)
            
            
               Ungarn er blevet indrømmet overgangsperioder for visse virksomheder, der er anført i tillæg A til bilag X til tiltrædelsesakten af 2003.
            
         
               (2)
            
            
               Tillæg A til bilag X til tiltrædelsesakten af 2003 er blevet ændret ved Kommissionens beslutning 2004/462/EF (1), 2004/472/EF (2) og 2005/665/EF (3).
            
         
               (3)
            
            
               To kødvirksomheder er ophørt med forbedringen af deres anlæg og har ansøgt om at blive omklassificeret fra virksomheder med høj kapacitet til virksomheder med lille kapacitet. Ifølge en officiel erklæring fra Ungarns kompetente myndighed opfylder de pågældende virksomheder fuldt ud EU-kravene til virksomheder med lille kapacitet. Virksomhederne bør derfor udgå af listen over virksomheder, der er omfattet af overgangsordningen.
            
         
               (4)
            
            
               Tillæg A til bilag X til tiltrædelsesakten af 2003 bør derfor ændres i overensstemmelse hermed.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   De virksomheder, der er anført i bilaget til denne beslutning, udgår af tillæg A til bilag X til tiltrædelsesakten af 2003.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 3. marts 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 156 af 30.4.2004, s. 135. Berigtiget i EUT L 202 af 7.6.2004, s. 92.
   
      (2)  EUT L 160 af 30.4.2004, s. 61. Berigtiget i EUT L 212 af 12.6.2004, s. 34.
   
      (3)  EUT L 247 af 23.9.2005, s. 37.
   
      BILAG
      Liste over virksomheder, der udgår af tillæg A til bilag X til tiltrædelsesakten af 2003
      KØDVIRKSOMHEDER
      Supplerende liste
      
                  Nr.
               
               
                  Veterinært autorisationsnummer
               
               
                  Virksomhedens navn og adresse
               
            
                  4.
               
               
                  06528
               
               
                  Kalória Kft., Szabadbattyány
               
            
                  8.
               
               
                  16536
               
               
                  Hús Trió Kft., Simontornya